Flamingai

Flamingų šeimos savaiminio paplitimo arealas pasaulyje

Flamingai (Phoenicopteridae) – flaminginių paukščių (Phoenicopteriformes) būrio paukščių šeima.

 Biologija 
Tai vieninteliai paukščiai, kurie maitinasi filtruodami vandenį. Panėrę snapus į vandenį flamingai liežuviu varo vandenį į snapą ir jį košia per plyšius snape, taip surinkdami mažus augalus ir gyvūnus. 

Vidutinio dydžio ir gana dideli paukščiai. Stambiausia rūšis yra didysis flamingas, kurio maksimalus kūno ūgis 187 cm, maksimalus bendras kūno ilgis nuo snapo galo iki kojų pirštų galų 207 cm. Patelių kūno svoris 2 kg, patinų 4,5 kg. Didieji flamingai – ilgaamžiai paukščiai. Šveicarijos Bazelio miesto zoologijos sode laikytas paukštis išgyveno daugiau kaip 65 metus, laisvėje žinomas 30 metų išgyvenęs flamingasarchive.org / ALL ABOUT GREATER FLAMINGO. Smulkiausia flamingų rūšis yra mažasis flamingas, jo ūgis 80–90 cm, svoris 1,2–2,7 kg. Flamingų rūšių skersmuo tarp išskleistų sparnų – nuo 94 iki 150 cm.

Kaklas ir kojos ilgos. Masyvus snapas beveik stačiu kampu išlinkęs žemyn. Žandų kraštuose yra raginių plokštelių. Priekiniai pirštai sujungti plaukiojamąją plėve. Plunksnos minkštos ir gana purios. Sparnai ir uodega trumpi. 

Gyvena pajūryje ir sūrių ežerų pakrantėse. Peri kolonijomis. Iš dumblo statosi kūgio formos lizdus. Deda 1-2 kiaušinius. Jaunikliai viščiukiniai. Paplitę daugiausia atogrąžų ir subtropinio klimato juostose.

Flamingai turi gerą klausą, bet prastą uoslęsandiegozoo.org / Flamingo.

 Flamingai Lietuvoje 
 Didysis flamingas (Phoenicopterus roseus); buvo stebėtas Lietuvoje, į šalį užklysta ypatingai retaitechnologijos.lt / Keli įdomūs faktai apie flamingus - kodėl jie stovi ant vienos kojos, iš kur ta rožinė spalva ir kuo ypatingi jų snapai? | 2020-04-13.

 Dabartinių flamingų genčių ir rūšių klasifikacija 
2020 m. pabaigos duomenimis, tarptautinė ornitologų sąjunga išskiria 3 flamingų šeimos gentis ir 6 rūšis:worldbirdnames.org / Grebes, flamingos; IOC World Bird List. VERSION 10.2
 Phoeniconaias Gray, GR, 1869; 
 Phoeniconaias minor Geoffroy Saint-Hilaire, É, 1798 - Mažasis flamingas; Afrikoje - Rytų Afrika, Namibija, Botsvana ir iki Mauritanijos ir Senegalo. Azijoje - šiaurės vakarų Indija ir pietryčių Pakistanas.
 Phoenicopterus Linnaeus, 1758;
 Phoenicopterus chilensis	Molina, 1782 - Čilinis flamingas; Pietų Amerika - nuo centrinės Peru ir iki Ugnies Žemės. Pietų Brazilija, Urugvajus, centrinė Argentina.
 Phoenicopterus roseus Pallas, 1811 - Didysis flamingas; plačiai paplitęs Afrikoje ir pietvakarių bei pietų centrinėje Eurazijoje.
 Phoenicopterus ruber Linnaeus, 1758 - Paprastasis flamingas; Galapagų salos ir Karibų salos.
 Phoenicoparrus Bonaparte, 1856; 
 Phoenicoparrus andinus Philippi, 1854 - Andinis flamingas; Pietų Amerika - pietinė Peru, vakarų Bolivija, šiaurinė Čilė ir šiaurės vakarų Argentina.
 Phoenicoparrus jamesi Sclater, PL, 1886 - Džeimso flamingas; Pietų Amerika - pietinė Peru, vakarų Bolivija, šiaurinė Čilė ir šiaurės vakarų Argentina.

 Išnykusios flamingų gentys ir rūšys 
Flamingų (Phoenicopteridae) šeimos gentys ir rūšys identifikuotos iš fosilijų:
 † Elornis; 
 † Harrisonavis; 
 † Harrisonavis croizeti; fosilijos iš mioceno epochos, rastos Europoje.
 † Leakeyornis; 

 Šaltiniai 

 Nuorodos 
 youtube.com / These Flamingos Have Sweet Dance Moves | Wild Argentina (vaizdo siužetas iš National Geographic WILD kanalo)